
Nr. XVIII/13/ 7

RAPORT

asupra proiectului de Lege pentru aprobarea Ordonanţei de urgenţă a Guvernului nr. 265/2000 privind desfiinţarea unilaterală a regimului de vize pentru cetăţenii aparţinând statelor membre ale Uniunii Europene


Cu adresa nr. 675 din 8 ianuarie 2001, în conformitate cu art. 86 din Regulamentul Camerei Deputaţilor, Biroul Permanent a sesizat în fond Comisia pentru politică externă pentru dezbaterea şi avizarea, în procedură de urgenţă, a proiectului de Lege privind aprobarea Ordonanţei de urgenţă a Guvernului nr. 265/2000 privind desfiinţarea unilaterală a regimului de vize pentru cetăţenii aparţinând statelor membre ale Uniunii Europene.


Punctul de vedere al Guvernului referitor la acest proiect de Lege recomandă continuarea procedurii de legiferare în forma actuală iar reprezentanţii Ministerului Afacerilor Externe au prezentat membrilor Comisiei considerentele pentru care a fost iniţiat proiectul de Lege.


În urma examinării în şedinţa din 14 februarie 2001 a proiectului de lege menţionat, având în vedere avizele favorabile primite de la Consiliul Legislativ şi Comisia juridică, de disciplină şi imunităţi a Camerei Deputaţilor, Comisia a hotărât ca proiectul de Lege să fie supus spre dezbatere şi adoptare plenului în forma prezentată.


Prin obiectul de reglementare şi conţinutul său, prezentul proiect de Lege face parte din categoria legilor ordinare. 

